stanford-oval/wikipedia huggingface dataset:
Final Fantasy XIII
Crystarium

Pelin kehitystapaa kutsutaan Crystariumiksi, joka muistuttaa Final Fantasy X:n Sphere Grid -systeemiä.
Sen sijaan, että kehityspisteitä kerättäisiin jokaisen voitetun taistelun jälkeen, hahmot saavat CP:itä (Crystal Pointseja), joita voi käyttää taitojen oppimiseen sekä attribuuttien nostamiseen, kuten hahmon maksimi energia tai iskujen voimakkuus.
Jokaisella hahmolla on oma Crystariuminsa, jonka sisällä on jokaiselle opitulle roolille oma ”kehityskaarensa”, jota voi kulkea eteenpäin CP:n avulla.
Crystarium ei ole käytössä täysin pelin alusta loppuun, vaan se tulee käyttöön pelin juonen edetessä. Myös eri roolit avautuvat erikseen eri hahmoille juonen kulkiessa eteenpäin. Käytännössä jokainen hahmo erikoistuu kolmeen eri rooliin ja jäljelle jääneet roolit, joita hahmo ei vielä ole oppinut, avautuvat kyseiselle hahmolle vasta pelin loppupuolella.
Hahmot

Pelissä on kuusi hallittavaa hahmoa.
Pelin päähenkilö on nuori 21-vuotias nainen, joka kutsuu itseään nimellä Lightning, tarkoituksenaan salata oma nimensä. Hän oli ennen sotilas, mutta pelin alkutapahtumien johdosta hän lopetti sotilasuran. Hänen aseensa on Blazefire Saber (japaninkielisessä versiossa Blaze Edge), joka on miekan ja ampuma-aseen yhdistelmä. Tämän kaltaista asetta käytti viimeksi Final Fantasy VIII:n päähenkilö Squall Leonhart (Gunblade). Tärkeimmät roolit: Commando, Ravager, Medic.
Snow Villiers on nuori, hurjapäinen mies, joka on Lightningin pikkusiskon, Serahin, sulhanen. Hän johtaa omaa taisteluryhmäänsä nimeltä NORA. Lightning itse ei pidä Snow'sta. Snow käyttää aseenaan vain omaa fyysista voimaansa, iskien nyrkein ja potkuin vihollisiin. Tärkeimmät roolit: Commando, Ravager, Sentinel
Oerba Dia Vanille on nuori, punatukkainen, ja jokseenkin salaperäinen tyttö. Hänen kirkas ja pirteä persoonallisuus ei anna vihjettäkään siitä, kuka hän itse asiassa on. Hänen aseensa on erikoinen ongenvapa. Tärkeimmät roolit: Ravager, Medic, Saboteur
Sazh Katzroy on iloinen, tummaihoinen mies, joka ei koskaan kulje ilman pientä chocoboaan ja kahta pistooliaan. Hänellä on myös poika nimeltä Dajh. Nimenomaan Dajhin takia Sazh joutuu mukaan pelin tapahtumiin. Tärkeimmät roolit: Commando, Ravager, Synergist
Hope Estheim on 14-vuotias poika, joka vietti hyvin yksitoikkoista elämää ennen pelin tapahtumia. Hänen elämänsä kääntyi ylösalaisin hänen lomaillessa Lightningin kotikaupungissa Bodhumissa äitinsä kanssa. Hopen aseita ovat erilaiset bumerangit. Tärkeimmät roolit: Ravager, Synergist, Medic
Oerba Yun Fang on salaperäinen nainen, joka on unohtanut tärkeitä tapahtumia menneisyydestään. Hän on myös Oerba Dia Vanillen paras ystävä. Hänen aseita ovat erilaiset keihäät ja seipäät. Tärkeimmät roolit: Commando, Sentinel, Saboteur.
Eidolonit

Final Fantasy XIII:ssa ovat mukana pelisarjan aiemmista osista tutut pelaajaa avustavat olennot, joita Final Fantasy XIII:ssa kutsutaan Final Fantasy IX:n ja Final Fantasy IV DS:n tavoin eidoloneiksi. Eidolonit ovat pelin tarinassa suuressa roolissa Final Fantasy IX:n ja Final Fantasy X:n tapaan.
Eidolonien käyttöä on uudistettu edellisiin pelisarjan osiin nähden, sillä Final Fantasy XIII:ssa jokainen hahmo saa omistukseensa vain yhden, ennalta määrätyn summon-olennon. Aikaisemmista Final Fantasy -peleistä tuttuja eidoloneja ovat Shiva, Alexander, Odin ja Bahamut. Uusia eidoloneja puolestaan ovat Hecatoncheir ja Brynhildr. Pelaajan kutsuessa eidolonin se ilmestyy kutsujan l'Cie -merkistä (ihossa oleva tatuoinnin tapainen merkki, jonka eräänlainen ”kirous” on aiheuttanut) taistelutantereelle kutsujan avuksi. Tällöin muut seurueen pelihahmot poistuvat ryhmästä, kunnes eidolon on poistunut taistelusta.
Uutena ominaisuutena pelissä on myös ”Gestalt Mode” -ominaisuus (japanilaisessa versiossa ”Driving Mode”). Kun Gestalt Mode aktivoidaan, muuttaa eidolon muotoaan siten, että hahmo voi käyttää sitä ajoneuvona tai vastaavana välineenä eidolonista riippuen. Esimerkiksi Lightningin eidolon Odin muuttuu ratsastettavaksi hevoseksi, Fangin eidolon Bahamut puolestaan kykenee lennättämään tätä, ja Snown Shiva-eidolonin kaksoissisarukset muuttavat muotonsa moottoripyöräksi.
Final Fantasy XIII:ssa esiintyvät kuusi eidolonia ovat:
Odin, Lightningin eidolon. Odin on isoa kaksiteräistä miekkaa käyttävä soturi, joka Gestalt-muodossa muuntautuu ratsastettavaksi hevosolennoksi antaen miekkansa Lightningille.
Shiva, Snow Villiersin eidolon. Shiva esiintyy Stiria ja Nix -nimisenä sisarusparina, josta Stiria käyttää taikuuteen perustuvia liikkeitä ja Nix fyysisiä iskuja. Gestalt-muodossa Stiria ja Nix muodostavat moottoripyörän, jota Snow voi ohjata.
Hecatoncheir, Oerba Dia Vanillen eidolon. Hecatoncheirillä on aseinaan useita harppuunoita muistuttavia raajoja. Gestalt-muodossa Hecatoncheir muuttuu mechakävelijäksi, joka muistuttaa Magitek-panssaria Final Fantasy VI:sta.
Brynhildr, Sazh Katzroyn eidolon. Aseenaan Brynhildr käyttää viikatteen ja aseen välimuotoa. Gestalt-muodossa Brynhildr muuttuu panssaroiduksi ajoneuvoksi, jota Sazh voi ajaa.
Alexander, Hope Estheimin eidolon. Taistelussa Alexander käyttää aseenaan suurta kokoaan. Gestalt-muodossa Alexanderista muodostuu Hopen hallitsema linnoitus.
Bahamut, Oerba Yun Fangin eidolon. Final Fantasy XIII:ssa Bahamut on aikaisempia osia futuristisemman näköinen, tosin Gestalt-muodossa Bahamut muuntuu perinteiseen lohikäärmemuotoonsa.
Juoni > Asetelma

Final Fantasy XIII juoni sijoittuu kahteen maailmaan, joita kutsutaan nimillä Cocoon ja Gran Pulse. Juoni keskittyy fal’Cie (ファルシ, farushi) -nimellä kutsuttujen mekaanisten olentojen ympärille, fal’Cie-olennoilla on jumalankaltaiset voimat.
Ihmiset, jotka fal’Cie ”merkitsee”, kutsutaan l’Cie (ルシ, rushi):ksi. Jokaisella l’Ciellä on oma tehtävänsä, Focus, jonka fal’Cie haluaa tämän tekevän tietyn aikarajan sisällä. Oli tehtävä millainen tahansa, sen suorittaminen ei kuitenkaan ole aivan mutkatonta, sillä fal’Cie ei kerro suoraan mikä tehtävä on tai mitä sen suorittamiseen vaaditaan, vaan l'Cie saa tehtävästään vihjeitä eräänlaisilla unenkaltaisilla näyillä.
L’Cie saa kyvyn kutsua Eidoloneja ja käyttää taikuutta, mutta tämä kyky ei tule ilmaiseksi: jos l’Cie kuolee ennen kuin on saanut suoritettua fal’Cieltä saamansa tehtävän, epäonnistuu suorittamasta tätä tehtävää aikarajan sisällä tai epäonnistuu ”kesyttämään” Eidoloninsa, hän muuttuu ruumiin kaltaiseksi olennoksi, jota kutsutaan Cie’th (シ骸, shigai, Cie Corpse japanilaisessa versiossa).:ksi.
Jos l’Cie suorittaa tehtävänsä kunnialla, palkintona on ”ikuinen elämä”. L’Cielle ikuinen elämä ei ole kuitenkaan ole juuri sen parempi vaihtoehto, koska tässä tapauksessa se tarkoittaa muutosta kristalliksi. Tämän takia l’Cieksi valitsemista pidetään enemmänkin kirouksena kuin siunauksena.
Juoni > Tarina

Noin 1 300 vuotta sitten ryhmä fal’Cieitä rakensi paratiisin ihmiskunnalle: Cocoonin kaupungin, joka leijuu korkealla Pulsen maanpinnasta, paratiisi joka on Cocoonin fal’Cie Edenin vallan alla. Cocoon fal’Ciet loivat elämänmuotoja, sekä koneita Cocoonin asukkaiden käytettäväksi ja ihmiskunta kukoisti.
800 vuotta myöhemmin käytiin sota Pulsen sekä Cocoonin fal'Cieden välillä, ja sitä alettiin ajan myötä kutsua nimellä War of Transgressions. Tämä jätti pelon siemenen Cocoonin asuikkaiden sydämiin; he alkoivat pelätä sitä päivää, jolloin uusi hyökkäys tulisi maailmasta heidän alapuoleltaan. Pulsessa ajateltiin samalla lailla Cocoonista.
Vaikka suurin osa Cocoonin asukkaista eivät ole koskaan nähneet Pulsea omilla silmillään, heille on kerrottu että se on vaarallinen paikka, joka aiheuttaa outoja vaikutuksia niihin, jotka vaeltavat sen pinnalla. Näin ollen jokainen, joka on millään tavalla ollut kosketuksissa mihinkään, joka on tullut Pulsesta joutuu karanteeniin ja hänet karkottaa Cocoonin hallitu Sanctum. Sanctum valvoo tämän käytännön noudattamista armeijansa vahvimman yksikön, PSICOM:in avulla.
Snow johtaa vastarintaliikettä, ryhmää nimeltä NORA, jonka tarkoitus on pysäyttää pulsen kanssa tekemisissä olleiden ihmisten ”puhdistus” prosessi, Lightning puolestaan taistelee tietänsä läpi PSICOM sotilaiden läpi Sazhin avustuksella. Heidän päämääränään on löytää Pulse fal’Cie Anima, joka muutti Lightningin siskon, Serahin (joka on myös Snown morsian), l’Cieksi. Erinäisten tapahtumasarjojen seurauksena Pulse fal’Cie Anima pakottaa heidät kolme sekä kaksi Cocoonista karkotettua henkilöä Hopen sekä Vanillen sekä muuttumaan l’Cieksi, ihmiskunnan vihollisiksi, että ottamaan tehtävän, jonka tarkoituksena on luhistaa Cocoon. Selviää kuitenkin, että tämä on jokaisen fal’Cien tähtäimessä heidän yhteisen asiansa takia.
Vastaanotto

Final Fantasy XIII otettiin ilmestymisensä jälkeen yleisesti hyvin vastaan. Metacritin keskiarvo pelille on 83 PlayStation 3:lle ja 82 Xbox 360:lle.
Peli sai Pelit-lehden Vuoden pettymys 2010 -palkinnon.
Aiheesta muualla

Wikimedia Commonsissa on kuvia tai muita tiedostoja aiheesta .
Final Fantasy XIII:n virallinen kotisivu (englanniksi)
Final Fantasy -pelisarja
| --- | --- |
Pääsarja:  Final Fantasy  II  III  IV  V  VI  VII  VIII  IX  X  XI  XII  XIII  XIV  XIV: A Realm Reborn  XV  XVI 
Alasarjat:  Final Fantasy Crystal Chronicles  Compilation of Final Fantasy VII  Ivalice Alliance  Fabula Nova Crystallis Final Fantasy XIII 
Jatko-osat:  Final Fantasy X-2  Final Fantasy XII: Revenant Wings  Final Fantasy IV the After: Tsuki no Kikan  Final Fantasy XIII-2  Lightning Returns: Final Fantasy XIII 
Sivutarinat ja spin-off-pelit:  Mystic Quest  Final Fantasy Mystic Quest  Final Fantasy Tactics  Final Fantasy Tactics Advance  Dissidia: Final Fantasy  Dissidia 012 Final Fantasy  Dissidia Final Fantasy NT 
Uudelleenjulkaisut:  Final Fantasy I–II  Final Fantasy Origins  Final Fantasy I & II: Dawn of Souls  Final Fantasy Collection  Final Fantasy Anthology  Final Fantasy Chronicles 
Anime ja elokuvat:  Final Fantasy: Legend of the Crystals  Final Fantasy: The Spirits Within  Final Fantasy: Unlimited  Final Fantasy VII: Advent Children  Last Order: Final Fantasy VII  Kingsglaive
Timmy ja haltijakummit

| Timmy ja haltijakummit> The Fairly Odd Parents |
| --- | --- |

 Vuonna 1998 luotu sarjan logo postikortissa.
Tyyli:  Piirrossarja
Kestoaika:  22 min.
Luoja(t):  Butch Hartman
Pääosissa:  Tara Strong Daran Norris Susan Blakeslee Grey DeLisle Carlos Alazraqui
Alkuperämaa:   Yhdysvallat
Alkuperäiskieli:  englanti
Verkko:   Nickelodeon  Disney Channel  Toon Disney  Nickelodeon  Disney XD  FOX
Esitetty:  30. maaliskuuta 2001 – 26. heinäkuuta 2017
Tuotantokausia:  10
Jaksoja:  161
Tuotanto
Tuottaja(t):  Bob Boyle Steve Marmel
Vastaava(t) tuottaja(t):  Butch Hartman Fred Seibert
Linjatuottaja:  Deirdre Brenner Alexis Wallrich
Ohjaaja(t):  Sarah Frost Butch Hartman Gary Conrad Larry Leichliter John Fountain Jaime Diaz Ken Bruce
Käsikirjoittaja(t):  Butch Hartman Steve Marmel Jack Thomas Mike Bell Tracy Berna Spencer Green Andrew Nicholls Darrell Vickers Tim O'Rourke Scott Fellows
Tuotantoyhtiö(t):  Nickelodeon Animation Studios Billionfold Studios Frederator Studios
Palkinnot
Voitetut:  Annie (2004, 2006) Emmy (2005)
Ehdokkuudet:  Annie (2001, 2003, 2004, 2005, 2006, 2007) Emmy (2002, 2003, 2004) TCA Award (2004)
Aiheesta muualla
IMDb 
Timmy ja haltijakummit (engl. The Fairly Odd Parents) on yhdysvaltalainen Emmy-palkittu piirrossarja. Sarja alkoi Yhdysvalloissa vuonna 2001 Nickelodeon-kanavalla. Suomessa ohjelmaa esitetään Disney Channel-, Disney XD- ja Nickelodeon-televisiokanavilla.
Tarina

Sarja kertoo 10-vuotiaasta Timmystä, jolla on omat haltijakummit. Timmy pystyy toivomaan haltijakummeilta mitä tahansa, kunhan toive ei riko haltijoiden sääntökirjan sääntöjä. Haltijakummit, Cosmo ja Wanda, ovat kotoisin "Haltijoiden maasta".
Timmyllä on ilkeä lastenvahti nimeltä Vicky. Jotain kamalaa sattuu aina, kun tämä hoitaa Timmyä, mutta Timmyn haltijakummit auttavat kuitenkin usein.
Sarjan henkilöitä > Päähenkilöt

Timothy "Timmy" Turner on 10 vuotta vanhalähde? poika. Hänellä on ruskea tukka ja yleensä vaaleanpunainen lippalakki ja paita. Hän on ihastunut Trixie Tang -nimiseen tyttöön, joka käy samaa koulua. Timmyllä on kaksi ystävää, A.J. ja Chester.
Cosmo on Timmyn haltijakummi. Hän on vihreähiuksinen ja hänellä on valkoinen paita. Kun Timmy toivoo häneltä jotain, jokin menee yleensä pieleen.
Wanda on Timmyn toinen haltijakummi. Hän pelastaa Timmyn ja Cosmon aina, kun he ovat pulassa.
Vicky on ilkeä lapsenvahti. Timmy joutuu aina vastustuksestaan huolimatta tekemään, mitä Vicky haluaa. Timmy sai haltijakummit Vickyn takia.
Herra Denzel Q. Crocker on opettaja, joka haluaa todistaa, että haltijoita on olemassa. Herra Crocker sekoaa, kun joku sanoo "haltijakummit". Hän on hyvin laiha ja asuu vielä äitinsä kanssa. Cosmo ja Wanda olivat Crockerin haltijakummeja, kun hän oli 10.
Timmyn isän nimeä ei ole mainittu ohjelmassa. Hän on ohjelman nimen mukaisesti outo.
Timmyn äiti ei ole yhtä outo kuin Timmyn isä. Hänenkään nimeään ei ole mainittu ohjelmassa.
Sarjan henkilöitä > Muita hahmoja

Tad & Chad ovat koulun rikkaimpia.
Tootie, Vickyn pikkusisko, joka tykkää Timmystä.
Pormestari
Sheldon Dinkleberg, Timmyn isän pahin vihollinen
Trixie Tang, Timmyn ihastus
A.J., Timmyn ystävä
Chester McBadbat, Timmyn ystävä
Chip Skylark, laulaja
Francis, koulukiusaaja, joka kiusaa koko ajan Timmyä.
Mielikuvitus-Gary, Timmyn mielikuvitusystävä
Veronica Star, Trixie Tangin paras ystävä joka on myös suosittu, pitää Timmystä.
Jorgen Von Strangle, haltijoiden pomo, Cosmon serkku
Poof, Cosmon ja Wandan poika
Mama Cosma, Cosmon äiti, joka vihaa Wandaa.
Wando
Big Daddy, Wandan isä joka inhoaa Cosmoa.
Blonda, Wandan sisko, joka toimii näyttelijänä haltijamaailmassa.
Setä Carmine, Wandan setä
Guido, Wandan serkku
Anti-Cosmo, Cosmon paha, älykäs vastakohta.
Anti-Wanda, Wandan paha, tyhmä vastakohta
Foop, Anti-Wandan ja Anti-Cosmon vauva
Dinkleberg, Timmyn isän vihamies ja naapuri, Timmyn äidin entinen poikaystävä.
Sanjay Timmyn luokalla oleva poika, tykkää Timmystä (yhdessä jaksossa Timmyn isästä).
Ääninäyttelijät > Alkuperäiset

| 0 | 1 | 2 |
| --- | --- | --- |
|   Tara Strong   | … |   Timmy Turner, Tad   |
|   Daran Norris   | … |   Cosmo, Timmyn isä, Jorgen Von Strangle   |
|   Susan Blakeslee   | … |   Wanda, Timmyn äiti, Blonda   |
|   Grey DeLisle   | … |   Vicky, Tootie   |
|   Carlos Alazraqui   | … |   Denzel Q. Crocker, Juandissimo Magnifico, Sheldon Dinkelberg, Pormestari   |
|   Faith Abrahams   | … |   Francis   |
|   Frankie Muniz   | … |   Chester McBadbat   |
|   Jason Marsden   | … |   Chester McBadbat, mielikuvitus Gary   |
|   Eddie Deezen   | … |   mielikuvitus-Gary   |
|   Ibrahim Haneef Muhammad   | … |   A.J.   |
|   Gary LeRoi Gray   | … |   A.J.   |
|   Jim Ward   | … |   Chet Ubetcha, Doug Dimmadome   |
|   Dionne Quan   | … |   Trixie Tang   |
|   Dee Bradley Baker   | … |   Elmer, Sanjay, Binky Abdul, Remy Buxaplenty   |
|   Jay Leno   | … |   The Crimson Chin, The Nega Chin   |
|   Tony Sirico   | … |   Big Daddy   |
|   Rob Paulsen   | … |   Mark Chang   |
|   Butch Hartman   | … |   Bouncer   |
|   Tom Kenny   | … |   Cupid   |
|   Chris Kirkpatrick   | … |   Chip Skylark   |
|   Karey Kirkpatrick   | … |   Damiet the Druid   |
|   Adam West   | … |   Adam West/Kissamies   |
|   James Arnold Taylor   | … |   Sprig Speevak   |
|   S. Scott Bullock   | … |   Flappy Bob   |
Ääninäyttelijät > Suomenkielinen dubbaus

| 0 | 1 | 2 |
| --- | --- | --- |
|   Katja Sirkiä   | … |   Timmy Turner   |
|   Antti Jaakola   | … |   Cosmo, Foop   |
|   Susa Saukko   | … |   Wanda   |
|   Arto Nieminen   | … |   Timmy Turnerin isä, sivuäänet   |
|   Elise Langenoja   | … |   Timmy Turnerin äiti, Vicky   |
|   Joonas Suominen   | … |   Denzel Q. Crocker, Dinkelberg, sivuäänet   |
|   Sasu Moilanen   | … |   Jorgen Von Strangle, sivuäänet   |
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Boulaye Dia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Boulaye Dia
Syntymäaika: 16. marraskuuta 1996 (ikä 28)
Syntymäpaikka: Oyonnax, Ranska
Pelipaikka: hyökkääjä
Pituus: 180 cm
Seura
Seura: Lazio (lainalla Salernitanasta)
Seurat
| Vuodet | Seura | O | (M) |
| 2017–2018 | Jura Sud | 21 | (15) |
| 2018 | Reims II | 6 | (2) |
| 2018–2021 | Reims | 78 | (24) |
| 2021–2023 | Villarreal | 25 | (5) |
| 2022–2023 | → Salernitana | 33 | (16) |
| 2023– | Salernitana | 17 | (4) |
| 2024– | → Lazio | 2 | (1) |
Maajoukkue
| 2020– | Senegal | 28 | (5) |
 Seurajoukkueuran tilastot kattavat vain kansalliset sarjat, päivitetty 9. syyskuuta 2024.  Maajoukkueuran tilastot päivitetty 9. syyskuuta 2024.
Boulaye Dia (s. 16. marraskuuta 1996 Oyonnax, Ranska) on ranskalais-senegalilainen jalkapalloilija, pelipaikaltaan hyökkääjä. Hän edustaa seuratasolla Italian Serie A:ssa Laziota lainalla Italian toisella sarjatasolla pelaavasta Salernitanasta.
Dia pelasi ensimmäisen kerran Ranskan pääsarjassa Reimsin joukkueessa lokakuussa 2018 ja teki ensimmäisen pääsarjamaalinsa neljännessä ottelussaan marraskuussa 2018. Kaudella 2018–2019 hän pelasi kaikkiaan 18 Ligue 1:n ottelua ja teki niissä kolme maalia. Toisella kaudellaan hän teki 24 liigaottelussa seitsemän maalia ja kolmannella kaudellaan 36 liigaottelussaan 14 maalia, millä hän oli joukkueensa paras maalintekijä ja koko liigan maalintekijätilastossa jaetulla yhdeksännellä sijalla.
Dia siirtyi kesällä 2021 espanjalaisseura Villarrealiin. Hän pelasi kaudella 2021–2022 Espanjan liigassa 25 ottelua ja teki niissä viisi maalia. Mestarien liigassa hän pelasi kahdeksan ottelua ja teki maalin toisessa välieräottelussa Liverpoolia vastaan. Kaudella 2022–2023 Dia pelasi lainalla italialaisessa Salernitanassa 33 Serie A -ottelua ja teki niissä 16 maalia, joista kolme maalia toukokuussa kotiottelussa Fiorentinaa vastaan. Dia oli koko liigan kolmanneksi paras maalintekijä. Kesällä 2023 hän siirtyi Salernitanan omistukseen ja pelasi kaudella 2023–2024 Serie A:ssa 17 ottelua, joissa hän teki neljä maalia. Elokuussa 2024 hän lähti kaksi kautta kestävälle lainalla Lazioon.
Dia pelasi Senegalin maajoukkueessa ensimmäisen kerran lokakuussa 2020. Hän on elokuun 2024 loppuun mennessä pelannut 28 maaottelua, joista 22 ottelua avauskokoonpanossa, ja tehnyt niissä viisi maalia. Hän teki maalin syyskuussa 2021 MM-karsintaottelussa Kongon tasavaltaa, syyskuussa 2022 ystävyysottelussa Boliviaa, marraskuussa 2022 MM-kilpailujen alkulohko-ottelussa Qataria sekä maaliskuussa 2023 Afrikan-mestaruuskilpailujen karsinnassa sekä koti- että vierasottelussa Mosambikia vastaan. Dia pelasi MM-kilpailuissa 2022 avauskokoonpanossa joukkueensa kaikki neljä ottelua.
Andy Ruiz Jr.

| Andy Ruiz Jr>  |
| --- | --- |

Henkilötiedot
Koko nimi:  Andrés Ponce Ruiz Jr.
Syntynyt: 15. syyskuuta 1989 Imperial, Kalifornia
Kansalaisuus:  Yhdysvallat
Nyrkkeilijä
Pituus:  188  cm
Paino:  268 lb / 122 kg
Painoluokka:  Raskas sarja (100+ kg)
Kätisyys:  Orthodox
Ammattilaistilastot
Ottelut:  35
Voitot:  33
– tyrmäysvoitot:  22
Tappiot:  2
Ratkaisemattomat:  0
Ei tuomiota/ mitätöity:  0
Andrés Ponce Ruiz Jr. (s. 11. syyskuuta 1989) on meksikolais-yhdysvaltalainen nyrkkeilijä. Hän oli IBF:n WBA:n IBO:n ja WBO:n raskaan sarjan mestari, mutta hävisi uusintaottelussa 7. joulukuuta 2019 Anthony Joshualle.
| --- | --- |
Auktoriteettitunnisteet: Henkilöt :  Yle
Aleksi Varttinen

| Aleksi Varttinen> Henkilötiedot |
| --- | --- |
Syntynyt: 26. kesäkuuta 1997 (ikä 27) Eura, Suomi
Kansalaisuus:   Suomi
Jääkiekkoilija
Lempinimi:  Allu
Pelipaikka:  puolustaja
Maila:  vasen
Pituus:  178 cm
Paino:  85 kg
Seura
Seura:  GKS Katowice
Sarja:  Polska Hokej Liga
Pelinumero:  71
Pelaajaura
Pääsarjaura:  2018–
Aik. seurat:  Ässät (SML) Hokki (Mestis) SaPKo (Mestis) HK 32 Liptovský Mikuláš (SloEL) Sport (SML)
Aleksi Mikael Varttinen (s. 26. kesäkuuta 1997 Eura) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa. Hän on pelannut juniorina myös hyökkääjänä.
Ura

Varttinen aloitti jääkiekkoilun Panelian Raikkaassa. Hän siirtyi E-juniori-ikäisenä Porin Ässiin. Varttinen voitti kauden 2016–2017 päätteeksi A-nuorten SM-hopeaa.
Kesällä 2018 Varttinen harjoitteli niin ikään try-out -sopimuksella Ässien SM-liigajoukkueen ringissä. Syyskuussa Ässät lainasi hänet yhden Suomen Cupin ottelun ajaksi Suomi-sarjajoukkue Karhu HT:hen. Varttinen debytoi kaudella 2018–2019 myös SM-liigassa. Hän teki liigadebyyttinsä 13. lokakuuta 2018 paikallisvastustaja Rauman Lukkoa vastaan. Varttinen merkittiin Ässien seitsemänneksi puolustajaksi. Hän sai ottelussa jääaikaa lopulta 10.34 minuuttia. Muutamaa päivää myöhemmin Varttinen sai Ässiin loppukauden kattavan jatkosopimuksen. Helmikuussa 2019 hän teki joukkueen kanssa kaksivuotisen jatkosopimuksen. Varttinen teki liigauransa avausmaalin 1. maaliskuuta 2019 vieraissa KooKoota vastaan. Kaikkiaan hänen tulokaskautensa 2018–2019 toi 49 runkosarjaottelussa tehot 1+3=4.
Kaudella 2019–2020 Varttinen pelasi Ässissä 14 runkosarjaottelua. Marraskuussa 2019 seura lainasi hänet alustavasti 18. joulukuuta asti ulottuvalla sopimuksella Mestiksen nousijajoukkue Kajaanin Hokkiin, jossa Varttinen pelasi kuusi ottelua. Tammikuussa 2020 Ässät lainasi hänet toistaiseksi voimassa olevalla sopimuksella Savonlinnan Pallokerhoon, jossa Varttinen jatkoi siirtotakarajan jälkeen ja pelasi siellä kaikkiaan yhdeksän ottelua. Kauden 2020–2021 hän pelasi kokonaan SM-liigassa tehden siellä yhden kauden piste-ennätyksensä tehoilla 3+2=5.
Varttinen siirtyi kaudeksi 2021–2022 vuoden mittaisella sopimuksella Slovakian Extraligan HK 32 Liptovský Mikulášiin.
Heinäkuussa 2022 Varttinen teki kauden 2022–2023 kattavan ja kahden kuukauden tryoutin sisältävän sopimuksen Pelicansin SM-liigajoukkueen kanssa. Hän kuitenkin loukkaantui viikko ennen runkosarjan alkua. Varttinen ehtinyt pelata otteluakaan, kunnes lokakuussa Pelicans vahvisti, että hän ei jatka joukkueessa. Seuraavana päivänä Varttisen uutisoitiin siirtyvän marraskuun maaottelutaukoon asti kestävällä sopimuksella Vaasan Sportiin. Marraskuussa 2022 Varttisen sopimusta jatkettiin joulutaukoon asti. Joulukuun lopulla Sport tiedotti, että hänen sopimustaan ei jatketa. Tammikuussa 2013 Varttinen siirtyi loppukauden kattavalla sopimuksella sopimuksella Puolan Polska Hokej Ligan GKS Katowiceen. Hän jakoi kuudella syöttöpisteellään sarjan pudotuspelien puolustajien syöttöpörssin voiton viiden muun pelaajan kanssa. Varttinen voitti kauden päätteeksi Puolan-mestaruuden. Heinäkuussa 2023 hän teki Katowicen kanssa vuoden mittaisen jatkosopimuksen.
Muuta

Varttisen isoveli Matias pelaa hyökkääjänä Saksan kolmanneksi korkeimmalla sarjatasolla Oberliga-joukkue MEC Halle 04:ssa. Veljekset pelasivat kaudella 2018–2019 joukkuetovereina Ässien SM-liigajoukkueessa. Aleksi Varttinen harrasti lapsena myös jalkapalloa Euran Pallossa.
Aulis Hämäläinen

Aulis Vilho Hämäläinen (8. kesäkuuta 1918 Helsinki – 14. huhtikuuta 2005 Helsinki) oli suomalainen teatterinjohtaja ja näyttelijä. Hän aloitti uransa 1939 Helsingin ylioppilasteatterissa ja oli jatkosodan aikana näyttelijänä Kannaksen Teatterissa.